Sign in / Join .st0{fill:#34437F;} .st1{fill:#878787;} Thursday, February 17, 2022 ikteb hawn… Fittex Jinġabru biex isellmu l-memorja tal-ħaddiem li tilef ħajtu f'inċident fil-Marsa Minn talk.mt February 17, 2022 talk.mt Għadd ta' kollegi tal-ħaddiem Ajay Shrestha li tilef ħajtu f'inċident fi Triq Aldo Moro, il-Marsa, ilbieraħ filgħaxija nġabru fil-post biex isellmu l-memorja tiegħu. F'filmat li ġie ppubblikat fuq il-midja soċjali, jidhru għadd ta' ħaddiema ta' kumpanija li twassal l-ikel f'pajjiżna u ħbieb tiegħu hekk kif inġabru bix-xemgħat u għamlu wkoll mument ta' talb b'tislima tal-ħabib tagħhom. Ajay Shrestha, huwa sewwieq tal-mutur li lbieraħ tilef ħajtu traġikament meta ntlaqat minn ħadid li kien mgħobbi fi trakk kbir li nqaleb għal fuqu meta kien għaddej minn Triq Aldo Moro, il-Marsa. Ir-raġel min-Nepal ta' 28 sena residenti l-Imsida Ajay Shrestha kien qed iwassal xi ikel bil-mutur tal-kumpanija meta seħħ l-inċident għall-ħabta tal-11:30 a.m. Fost dawk li sellmu l-memorja tiegħu, fakkru l-mumenti sbieħ tiegħu bħala sportiv hekk kif Ajay kien plejer u coach tal-cricket. Artiklu preċedenti UCL: Vantaġġ tajjeb għal Liverpool kontra Inter Artiklu li jmiss VisitMalta Tournament: Malta tibda b'rebħa